# Intent d'assassinat de Donald Trump

L'intent d'assassinat de Donald Trump va ser un atemptat dut a terme a Butler, Pennsilvània el 13 de juliol de 2024.
El 13 de juliol de 2024, l'expresident dels Estats Units i candidat presidencial Donald Trump va rebre un tret a l'orella dreta mentre es trobava en un míting de campanya per les eleccions presidencials dels Estats Units de 2024 prop de Butler, Pennsilvània. L'autor dels trets va ser Thomas Matthew Crooks, de 20 anys, que va disparar des d'un terrat fora del lloc de la concentració amb un rifle semiautomàtic d'estil AR-15 per disparar vuit trets des d'un terrat a uns 120 metres al nord de l'escenari, abans de ser abatut per un franctirador de l'equip de contraatac del Servei Secret.
Durant l'intent d'assassinat, Crooks va disparar a tres adults assistents a la manifestació, deixant una persona morta, identificada com Corey Comperatore, de 50 anys, i dues greument ferides. És el primer cop que un ex o actual president dels Estats Units resulta ferit en un intent d'assassinat des que el llavors president Ronald Reagan va ser disparat el 1981, i la primera vegada per a un candidat presidencial des de l'intent d'assassinat de George Wallace el 1972.

## Rerefons

Donald Trump era el probable candidat presidencial republicà en les eleccions presidencials de 2024. El tiroteig va ser dos dies abans de l'inici de la Convenció Nacional Republicana a Milwaukee, Wisconsin, el 15 de juliol. Aquest va ser el segon atac contra Trump durant un dels seus actes públics: el primer va ser l'any 2016, quan un home va intentar desarmar un agent de seguretat en un míting polític a Las Vegas.
El 3 de juliol de 2024, es va anunciar que Trump participaria en un míting el 13 de juliol en els Farm Show Grounds de Butler, entre el municipi de Connoquenessing i Meridian, a prop de Butler, Pennsilvània. El 10 de juliol, un equip va començar a preparar l'acte polític, instal·lant també generadors en un gran camp obert. L'acte polític era part dels intents d'arreplegar vots de Pennsilvània en la campanya presidencial de Trump, ja que les enquestes indicaven que es tractava d'un swing state. L'estat té 19 vots en el Col·legi Electoral. El diputat estatunidenc Mike Kelly, del Partit Republicà, va dir que havia contactat amb l'equip de campanya de Trump per recomanar de celebrar el míting en un espai que pogués encabir més gent que els Farm Show Grounds de Butler, però la seva resposta va ser: "Valorem la teva opinió però la decisió ja ha estat presa".
Els assistents als actes de campanya de Trump són escanejats a la recerca d'objectes prohibits, incloses armes. Els serveis secrets examinen i supervisen rutinàriament edificis i comerços propers, així com estructures de fora del perímetre de seguretat. Es van assignar quatre equips anti-franctiradors separats per l'esdeveniment, dos dels serveis secrets i dos de cossos de policials locals. El FBI no disposava de cap informació sobre amenaces particulars abans de l'acte.

## L'atemptat

Thomas Matthew Crooks va agafar el rifle AR-15 del seu pare, comprà 50 cartutxos de munició i una escala i es dirigí al míting, on se'l va veure manipulant un telèmetre. Un membre de l'equip tàctic del BCESU veu Crooks en un terrat, avisa altres serveis de seguretat i el fotografia. Pocs minuts després Donald Trump puja a l'escenari i un oficial de policia intenta pujar al terrat de l'edifici a la recerca de Crooks, alertat per un altre agent, Crooks apunta el seu rifle cap a ell, i l'oficial cau a terra, ferint-se greument el turmell i Crooks immediatament dispara vuit trets i és abatut pel foc de l'equip de franctiradors del servei secret.

## Conseqüències

Thomas Matthew Crooks va matar Corey Comperatore, que era al públic, i va ferir de manera crítica dos altres membres de l'audiència, sent posteriorment abatut pels franctiradors del Servei Secret dels Estats Units.
Kimberly Cheatle, directora dels serveis secrets dels Estats Units d'Amèrica, va dimitir per l'error de seguretat que va permetre l'atemptat contra l'expresident.

## Referències

* ↑ «Trump, evacuat ferit d'un míting a Pensilvània després d'un tiroteig». El Nacional, 14-07-2024. [Consulta: 14 juliol 2024].
* ↑ Tori B. Powell, Shania Shelton, Matt Meyer, Isabelle D'Antonio, Emma Tucker, Jessie Yeung, Dalia Faheid, Amarachi Orie, Michelle Shen, Michael Williams, Maureen Chowdhury. «Live updates: Trump survives assassination attempt» (en anglès). CNN, 13-07-2024. Arxivat de l'original el 13 de juliol 2024. [Consulta: 15 juliol 2024].
* ↑ Steff Chávez, James Politi, Lauren Fedor, Colby Smith. «Donald Trump injured in attempted assassination at Pennsylvania rally» (en anglès). Financial Times, 13-07-2024. Arxivat de l'original el 14 de juliol 2024. [Consulta: 14 juliol 2024].
* ↑ «Live Election Updates: Trump Rushed Off Stage at Rally After What Sounded Like Shots» (en anglès), 13-07-2024. Arxivat de l'original el 13 de juliol 2024.
* ↑ «Live Updates: Trump 'Safe' After Shooting at Rally; Suspect Killed», 13-07-2024. Arxivat de l'original el 13 de juliol 2024. [Consulta: 14 juliol 2024].
* ↑ Kinnard, Meg «Biden and Trump are now their parties' presumptive nominees. What does that mean?». Associated Press News, 13-03-2024.
* 1 2 3 «Trump returning to Western Pennsylvania just two days before GOP convention». Pittsburgh Post-Gazette. Arxivat de l'original el July 14, 2024. [Consulta: July 14, 2024].
* ↑ «District of Nevada | British Man Who Was Arrested at Trump Rally Sentenced On Weapon And Disruption Charges». United States Department of Justice, December 13, 2016. Arxivat de l'original el January 10, 2021. [Consulta: July 14, 2024].
* ↑ «Trump to hold rally in Butler before Republican convention» (en anglès). Pittsburgh Post-Gazette. Arxivat de l'original el de juliol 15, 2024. [Consulta: July 14, 2024].
* ↑ «Trump to campaign at Butler Farm Show», July 5, 2024. Arxivat de l'original el July 14, 2024. [Consulta: July 14, 2024]. «The rally is scheduled to begin at 5 p.m. at the Butler Farm Show grounds, 625 Evans City Road in Connoquenessing Township.»
* ↑ «Donald Trump to hold rally in Butler, Pa. ahead of 2024 election». 90.5 WESA, July 12, 2024. Arxivat de l'original el July 14, 2024. [Consulta: July 14, 2024].
* ↑ Grubbs, Paula «Meridian neighborhood awaits impact of Trump rally». , July 13, 2024. Arxivat de juliol 14, 2024, a Wayback Machine.
* ↑ «Setup begins for Donald Trump rally in Butler County». CBS Seattle. Arxivat de juliol 14, 2024, a Wayback Machine.
* ↑ ; Murphy, Matt «Trump rushed off stage at rally as shots heard». BBC News, July 13, 2024. Arxivat de juliol 13, 2024, a Wayback Machine.
* ↑ Gold, Michael; Levien, Simon; Robertson, Campbell. «Trump 'Safe' After What Sounded Like Gunshots at Rally». The New York Times, July 13, 2024. Arxivat de l'original el July 13, 2024. [Consulta: July 13, 2024].
* ↑ «Trump Rally Shooting Is the Secret Service's Nightmare». The Wall Street Journal, July 14, 2024. Arxivat de l'original el July 14, 2024. [Consulta: July 14, 2024].
* ↑ Wild, Whitney; Perez, Evan; Sneed, Tierney. «Secret Service faces serious questions about security footprint and rooftop access at Trump event». CNN, July 14, 2024. Arxivat de l'original el July 14, 2024. [Consulta: July 14, 2024].
* ↑ «Claims that the attempted assassination of former President Donald Trump was staged are baseless». Politifact, July 14, 2024. Arxivat de l'original el de juliol 15, 2024. [Consulta: July 14, 2024].
* ↑ «Statement From U.S. Secret Service Director Kimberly Cheatle» (en anglès). U.S. Secret Service, 15-07-2024. Arxivat de l'original el 15 de juliol 2024. [Consulta: 23 juliol 2024].
* ↑ «Dimiteix la directora dels serveis secrets dels EUA arran de l'atemptat a Donald Trump». Regió 7, 23-07-2024. Arxivat de l'original el 23 de juliol 2024. [Consulta: 23 juliol 2024].